[{"text_idx": "#000000", "text": "Errigora Euskal Herria oinarri eta elkarlana lanabes dituen ekimen herritarra da. Nafarroa hegoaldea du ardatz eta \u201ceuskara ofiziala ez den zonaldean\u201d eragin nahi du, eremu horretakoak propio diren produktuei Euskal Herrian bidea emanaz, euskaratik, euskararako eta euskaraz.\nNorabide horretan, egunetik egunera gero ta zabalagoa den lagunarte batek ematen dio gorputza ekimenari; ilusioz eta anbizioz ari garen herritar, nekazari, euskaltzale, ekoizle eta kontsumitzaileez osotutako sare anitz batek. Gure txikitasunetik elkarlan handi bat gauzatu nahi dugu Nafarroak Euskal Herria behar duelako eta Euskal Herriak Nafarroa behar duelako.\nNafarroa hegoaldeak propio dituen produktuak Euskal Herriko plazan kokatzea, urrunekoen ordez bertokoak kontsumitu ditzagun.\nNafarroa hegoaldean \u201ceuskara ofiziala ez den zonaldeko\u201d euskalgintzari bultzada ekonomikoa ematea.\nHerrigintza, auzolana, nazio-eraikuntza... \u201cbetiko\u201d lan kolektiboan oinarrituz ekarpentxo bat egitea, lan molde honen beharra eta indarra goraipatuz."}, {"text_idx": "#000002", "text": "Nafarroako suteetan kaltetutako lurren aldeko diru-bilketa abiatu du Errigorak"}, {"text_idx": "#000009", "text": "Martxan da Errigoraren udazkeneko kanpaina"}]